**Zápisnica z riadneho zasadnutia Rady školy**

**Deň a čas konania:** 14.12.2017, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Richard Savčinský (ďalej tiež „p. Savčinský“)

Iliana Medviďova (ďalej tiež „p. Medviďova“)

 Soňa Štancelová (ďalej tiež „p. Štancelová“)

Marika Chowaniecová (ďalej tiež „p. Chowaniecová“)

Alžbeta Morbacherová (ďalej tiež „p. Morbacherová“)

Juraj Kmeťko (ďalej tiež „p. Kmeťko“)

Ľubomír Gregorovič (ďalej tiež „p. Gregorovič“)

Zdeněk Borovička (ďalej tiež „p. Borovička “)

(v ďalšom texte spolu tiež „prítomní členovia RŠ“)

prizvaní: Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Helena Kačurová (ďalej tiež „p. Kačurová“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

1. Otvorenie zasadnutia a kontrola uznášaniaschopnosti
2. Uvedenie nového člena Rady školy
3. Prezentácia, voľba zapisovateľa a overovateľa zápisnice
4. Informácia o stave úloh/uznesení z predchádzajúcich zasadnutí Rady školy
5. Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu; všeobecné zhodnotenie za mesiace 10/2017 až 11/2017
6. Rôzne
7. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „Rada“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman uviedol nových členov Rady školy:

* p. Gregoroviča, delegovaného za rodičov, ktorý nahradí p. Gregorovičovú, ktorá z Rady školy vystúpila na vlastnú žiadosť z dôvodu pracovnej zaneprázdnenosti.
* p. Medviďovú delegovanú za zriaďovateľa, ktorá nahradí p. Nemcovú, ktorá z Rady školy vystúpila na vlastnú žiadosť z dôvodu iných pracovných povinností.

Predseda rady školy p. Zeman a konštatoval, že doplňujúce voľby člena za rodičov do Rady sa uskutočnili v zmysle Uznesenia č. 1 z ostatnej Rady. Zápisnica z volieb, konaných 12. 12. 2017 je zverejnená na webe školy.

**K bodu 3. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Štancelovú a za overovateľa zápisnice navrhol zvoliť p. Savčinského. Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Martin Grondžák, Ľubomír Gregorovič, Soňa Štancelová, Marika Chowaniecová, Zdeněk Borovička

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Soňu Štancelovú a za overovateľa zápisnice p. Richarda Savčinského.**

**K bodu 4. programu:**

Bez pripomienok

**Rada školy berie na vedomie priebežné plnenie úloh a uznesení z ostatnej Rady.**

**K bodu 5. programu:**

Slova sa ujal p. Bernáth, riaditeľ školy, ktorý informoval o nasledovných akciách:

* Testovanie 5 žiakov 5. roč., ktoré sa uskutočnilo bez komplikácií. Vzhľadom na väčší počet testovaných skupín ( 7), bolo treba zvládnuť ako organizačné zabezpečenie, tak aj personálne obsadenie. Výsledky ešte nie sú zverejnené.
* Tematická inšpekcia od 18. 10. do 20. 11. 2017, ktorá sa konala za účelom identifikácie faktorov ovplyvňujúcich čitateľskú gramotnosť, nakoľko škola dosiahla v minulom šk. roku najlepšie výsledky v celoštátnom testovaní čitateľskej gramotnosti žiakov 9. roč. Boli sledované predmety slovenský jazyk a literatúra, anglický jazyk, dejepis a občianska náuka. Správa Štátnej školskej inšpekcie bude zverejnená na webe školy.
* Kurzy PC pre seniorov, ktoré sa konali v júni a v novembri. Škola poskytla priestory a lektora. V rámci Mesiaca úcty k starším boli zapojení aj žiaci 8. a 9. roč., ktorí pomáhali ako pomocní inštruktori.
* Výstava k výročiu SNP, spojená s prednáškou. Výstavu inštalovalo a prednášky zabezpečilo občianske združenie Klub vojenskej histórie, ktoré vedú bývalí žiaci školy. Výstava bola prístupná pre žiakov aj verejnosť v dňoch 8. a 9. 12. 2017
* Projekt Prevencia kriminality, ktorý zahŕňa prednášky a voľnočasové aktivity na hracích prvkoch na ihrisku a v novootvorenej klubovni. Klubovňa funguje v skúšobnom režime vo vestibule denne od 14. do 15. hodiny. Dozor vykonávajú pedagógovia a starší žiaci. Hľadajú sa iné priestorové možnosti. V tejto súvislosti sa p. Bernáth opýtal delegovaných zástupcov MÚ na opätovné odsúhlasovanie financovania projektu odborných učební. V náväznosti na to bude škola riešiť priestor klubovne. P. Medviďová potvrdila, že sa bude opätovne hlasovať.
* Stretnutie mediátorov v Malackách v rámci projektu Rovesnícka mediácia, kde naši žiaci veľmi úspešne reprezentovali školu a prejavili prezentačné zručnosti na vysokej úrovni.

Pán Bernáth na zasadnutí tiež informoval o nasledovnom:

* Rekonštrukcia spojovacej chodby – bola vybratá firma a rekonštrukcia by mala trvať do konca januára interiér a do apríla exteriér.
* Rekonštrukcia plavárne – konali sa obhliadky v dvoch termínoch. Verejné obstarávanie bolo zrušené z dôvodu potreby dopracovať projekt – informovala p. Medviďová
* Úpolová telocvičňa – p. riaditeľ smeroval otázku, v akom štádiu je riešenie rekonštrukcie, na poslancov. P. Medviďová odpovedala, že je nutná príprava podkladov k stavebnému konaniu
* Z rozpočtu školy boli dovybavené triedy 1. stupňa novým nábytkom v hodnote 3 200eur, vybavenie kuchyne v hodnote 5 600 eur. Nový nábytok bol zakúpený aj do kancelárií.
* V januári sa plánuje rekonštrukcia elektroinštalácie v dvoch PC učebniach. Predfaktúry sú už uhradené.
* Škola nemá na konci rozpočtového obdobia žiadne dlhy, prípadne nezaplatené faktúry – odpovedal p. Bernáth na otázku p. Savčinského.

Pán Bernáth na zasadnutí tiež informoval o týchto skutočnostiach:

* V priestoroch kuchyne potenciálne vzniká havarijná situácia s únikom vody, čo bolo oznámené MÚ, ale zatiaľ sa to dostatočne nerieši.
* MBK Karlovka stále dlhuje peniaze škole za prenájom.
* Zamestnanci školy majú problém pri vybavovaní parkovacích povolení. Oddelenie dopravy MÚ odmieta vydať nové povolenie, pričom ide len o výmenu čísla auta.
* P. riaditeľ sa obrátil na poslancov s otázkou, kedy sa bude meniť financovanie energií, ktoré je nateraz nedostatočné.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová,

Martin Grondžák, Ľubomír Gregorovič, Soňa Štancelová, Marika

Chowaniecová, Zdeněk Borovička

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 2**

* **Rada školy berie na vedomie informácie od vedenia školy podľa bodu 5.**
* **Rada školy žiada miestny úrad, aby sa urgentne venoval problematike havarijného stavu s únikom vody v kuchynských priestoroch**
* **Zároveň Rada školy žiada miestny úrad konať vo veci nedoplatku MBK Karlovka.**
* **Rada školy a poveruje zástupcov za zriaďovateľa žiadať o vysvetlenie, prečo Dopravný odbor MÚ vydáva odmietavé stanoviská v udeľovaniu parkovacích povolení**

**K bodu 6. programu:**

* P. riaditeľ Bernáth informoval o probléme, ktorý vzniká v čase priaznivého počasia pri využívaní športového areálu mamičkami s malými deťmi a blízkymi subjektmi, ktoré ich zastrešujú. Areál je vyťažený školami a školským klubom, preto z dôvodu kapacitných možností ihriska, ale hlavne z dôvodu ich bezpečnosti, tu nie je možná prítomnosť malých detí v tomto čase.
* P. Savčinský a p. Gregorovič navrhujú:

1. Osadenie tabúľ, zakazujúcich vstup na ihriská
2. Vytvoriť a viditeľne zverejniť prevádzkový poriadok
3. Využiť médiá na riešenie problému – osveta, informácie

* P. Borovička sa informoval, či už je vyriešený  problém s prístupom ku garážovému miestu v budove školy z ulice Ľ. Fullu.
* P. riaditeľ odpovedal, že naďalej trvá, nakoľko obyvatelia tam parkujú autá aj napriek označeniu miesta.
* P. Savčinský sa informoval dovážaní obedov pre žiakov Cenada.
* P. riaditeľ a p. Morbacherová informovali, že obedy dovážajú naďalej. Opatrenia zo strany vedenia ZŠ. A. Dubčeka sú urobené (prísny zákaz dovozu jedál, oznámeniena MÚ, deratizácia)
* P. Zeman sa opýtal na prínos aktivít projektu Prevencia kriminality.
* Zamestnanci školy sa zhodli, že efekt už vidieť, ale je to dlhodobý porces.
* P. Savčinský sa zaujímal o vzdelávanie žiakov-cudzincov.
* Žiaci majú jazykové problémy. P. zástupkyňa Kačurová vedie krúžok základov slovenčiny
* P. Bernáth informoval o pokračovaní obnovy športového areálu. Uskutočnilo sa stretnutie p. Zemana, Bernátha, Kadnára.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová,

Martin Grondžák, Ľubomír Gregorovič, Soňa Štancelová, Marika

Chowaniecová, Zdeněk Borovička

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 3**

**Rada školy poveruje zástupcov za zriaďovateľa požiadať mestskú časť Karlova Ves**

* **zabezpečenie prístupu ku garáži z ul Ľ. Fullu**
* **pomoc a súčinnosť prie riešení problémov s pohybom malých detí v športovom areáli počas vyučovania a činnosti školského klubu**

P. Bernáth poďakoval všetkým členom Rady školy za dobrú spoluprácu a pomoc pri riešení problémov ZŠ A. Dubčeka.

.

**K bodu 6. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísala Soňa Štancelová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 14.12.2017 V Bratislave, dňa 14.12.2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soňa Štancelová Richard Savčinský

zapisovateľka overovateľ zápisnice